Държавен вестник, бр. 85, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  85
2. Определя концесионна площ с размер 
27 192 кв. м, включваща площта, покриваща 
находище „Кара Михал“ и необходимите 
площи за осъществяване на дейността по кон­
цесията с размер 14 508 кв. м. Концесионната 
площ е индивидуализирана с координатите на 
точки от № 11 до № 17 в координатна система 
„1970 г.“ съгласно приложението.
3. Определя срок на концесията 35 години.
4. Определя пряко за концесионер „Веде­
на“ – ООД, Разград – титуляр на Удостовере­
ние за търговско откритие № 0169 от 11 януари 
2005 г., издадено от министъра на околната 
среда и водите. 
5. Концесията да се осъществява при след­
ните условия:
5.1. Добивът на подземни богатства по т. 1 
да започне след влизането в сила на решение 
по оценка на въздействието върху околната 
среда (ОВОС), с което се одобрява осъщест­
вяването, или на решение да не се извършва 
ОВОС на инвестиционното предложение, 
оценка за съвместимост съгласно чл. 31 от 
Закона за биологичното разнообразие по 
реда на Наредбата за условията и реда за 
извършване на оценка за съвместимостта на 
планове, програми, проекти и инвестиционни 
предложения с предмета и целите на защите­
ните зони, приета с Постановление № 201 на 
Министерския съвет от 2007 г., и след утвър­
ждаване от министъра на околната среда и 
водите на план за управление на отпадъците.
5.2. При експлоатацията на подземните 
богатства да се спазват нормативните изисква­
ния, свързани с опазването на земните недра, 
околната среда, водите, човешкото здраве, 
защитените със закон територии и обекти, 
правата върху земите от държавния горски 
фонд и земеделските земи, културни и исто­
рически паметници, националната сигурност, 
отбраната на страната и обществения ред.
5.3. Правата и задълженията по концесията 
да не се прехвърлят на трети лица освен с 
писмено съгласие на концедента при условията 
на чл. 25 от Закона за подземните богатства.
5.4. Добивът на подземното богатство по 
т. 1 започва след съгласуване с министъра 
на икономиката, енергетиката и туризма и 
с министъра на околната среда и водите на 
цялостен работен проект за добив и първична 
преработка. 
5.5. Всички дейности по предоставената 
концесия да се извършват в съответствие с 
установените в страната технически и техно­
логични стандарти.
5.6. Концесионерът да не разкрива и пре­
доставя на трети лица придобитата геоложка 
и техническа документация и информация, 
свързана с обекта на концесията, без изрично 
писмено съгласие от министъра на икономи­
ката, енергетиката и туризма.
5.7. Всички разходи, свързани с дейностите 
по предоставената концесия, са за сметка на 
концесионера.
5.8. За осъществяване на правата и из­
пълнение на задълженията по концесията 
не се изискват задължителни подобрения в 
находището.
6. Определя основните права и задължения 
по концесията, както следва:
6.1. Основни права на концесионера: 
6.1.1. да добива подземни богатства от 
находището по т. 1;
6.1.2. право на собственост върху добитите 
за срока на концесията подземни богатства;
6.1.3. с допълнително споразумение към 
концесионния договор да получи право да 
допроучи и за срока на концесията да добива 
полезни изкопаеми от минните отпадъци, полу­
чени в резултат на дейностите по концесията;
6.1.4. да извършва за своя сметка всички 
необходими дейности, свързани с добива, 
включително допроучване в границите на на­
ходището, складиране, преработка, транспорт 
и продажба на подземните богатства по т. 1;
6.1.5. да складира отпадъците от добива 
и преработката на подземното богатство въз 
основа на проекти, съгласувани с министъра 
на икономиката, енергетиката и туризма и с 
министъра на околната среда и водите.
6.2. Основни задължения на концесионера:
6.2.1. да извършва добива на подземните 
богатства по т. 1, като:
6.2.1.1. предприема за своя сметка и на 
своя отговорност всички възможни правни и 
фактически действия за постигане на спора­
зумение с титулярите на вещни права върху 
земята, както и за промяна на предназначе­
нието на земята и одобряване на съответния 
подробен устройствен план за поземлените 
имоти, попадащи в концесионната площ;
6.2.1.2. изпълнява съгласуваните цялостен 
работен проект и годишни работни проекти 
за добив и първична преработка;
6.2.1.3. разработва находището добросъвест­
но, като не допуска неправилна експлоатация, 
която може да доведе до загуби на подземни 
богатства или до икономическа неизгодност 
за бъдещото разработване на находището;
6.2.1.4. изземва подземните богатства от 
земните недра при минимални загуби, като 
спазва изискванията за правилно и безопасно 
разработване;
6.2.1.5. не застрашава компонентите на 
околната среда;
6.2.2. да внася концесионното плащане при 
условия и в срокове, определени в концеси­
онния договор; 
6.2.3. да извърши инвестиции за първия 
5-годишен период от срока на концесията в 
размер не по-малък от 37 870 лв.; 
6.2.4. да изработи и съгласува с компетент­
ните държавни органи при условия, по ред и в 
срокове, определени в концесионния договор:
6.2.4.1. цялостен работен проект за добив 
и първична преработка;